pythainlp/thai-wiki-dataset-v3 huggingface dataset:
เซลล์ประสาทสั่งการบน

เซลล์ประสาทสั่งการบน (Upper motor neuron ตัวย่อ UMN)
เป็นเซลล์ประสาทสั่งการที่พบในเปลือกสมองและก้านสมอง และส่งกระแสประสาทเพื่อกระตุ้นอินเตอร์นิวรอนและเซลล์ประสาทสั่งการล่าง  ให้ทำงาน ซึ่งก็จะส่งกระแสประสาทต่อไปยังกล้ามเนื้อเพื่อให้หดเกร็งหรือคลายตัว
UMN ในเปลือกสมองโดยหลักเป็นแหล่งก่อการเคลื่อนไหวใต้อำนาจจิตใจ
UMN เป็นเซลล์พีระมิดประเภทที่ใหญ่กว่าในเปลือกสมอง
คือมีเซลล์พีระมิดยักษ์ (giant pyramidal cell) ที่เรียกว่า เซลล์เบ็ตซ์ และพบอยู่ใต้เปลือกสมองในชั้นที่ 5 (layer V) ของคอร์เทกซ์สั่งการปฐมภูมิ (primary motor cortex)
เซลล์เบ็ตซ์เป็นเซลล์ประสาทที่ใหญ่สุดในสมองคือมีเส้นผ่าศูนย์กลางเกือบถึง 
คอร์เทกซ์สั่งการปฐมภูมิ หรือ precentral gyrus เป็นบริเวณสำคัญที่สุดบริเวณหนึ่งในสมองกลีบหน้า
เป็นรอยนูน (gyrus) ด้านหลังสุดของสมองกลีบหน้าโดยอยู่หน้าร่องกลาง (central sulcus)
เส้นใยประสาทของ UMN ส่งออกจาก precentral gyrus ไปสุดที่ก้านสมองโดยจะข้ามไขว้ทแยง (decussate) ภายในก้านสมองส่วนท้าย (medulla oblongata) รวมเป็น corticospinal tract ด้านข้าง (lateral) ของไขสันหลังแต่ละข้าง
ส่วนเส้นใยประสาทที่ไม่ข้ามไขว้ทแยงก็จะดำเนินผ่านก้านสมองส่วนท้ายรวมเป็น anterior corticospinal tract
ใยประสาทจะดำเนินลงตามไขสันหลังไปที่รากเส้นประสาทไขสันหลัง (spinal nerve root) ในระดับที่สมควร
ที่จุดนี้ UMN จะเชื่อมผ่านไซแนปส์กับ LMN ซึ่งแต่ละตัวจะมีแอกซอนที่ส่งไปยังใยกล้ามเนื้อหนึ่ง ๆ
เซลล์ประสาท UMN เชื่อมสมองกับไขสันหลังในระดับที่สมควร เป็นจุดที่ LMN ส่งกระแสประสาทต่อไปยังกล้ามเนื้อ
UMN ใช้สารสื่อประสาทกับ LMN ซึ่งอาศัยตัวรับสารสื่อประสาทโดยเฉพาะ คือ glutamatergic receptor
นักประสาทวิทยาชาวอังกฤษ คือ เซอร์วิลเลียม เกาวส์ (William Gowers) ได้บัญญัติคำว่า upper motor neuron ในปี 1886
== วิถีประสาท ==
เซลล์ประสาทสั่งการบนส่งแอกซอนผ่านวิถีประสาทหลายวิถีภายในระบบประสาทกลาง
== รอยโรค ==
รอยโรคที่ UMN ซึ่งเรียกว่า pyramidal insufficiency อาจเกิดที่วิถีประสาทเหนือส่วน anterior horn ของไขสันหลัง
ซึ่งอาจมีเหตุจากโรคหลอดเลือดสมอง โรคปลอกประสาทเสื่อมแข็ง ไขสันหลังบาดเจ็บ หรือสมองบาดเจ็บ
ปัญหาเกี่ยวกับกล้ามเนื้อที่กว้างขวางและแตกต่างกันอาจจัดรวม ๆ กันว่าเป็นอาการเซลล์ประสาทสั่งการบน (upper motor neuron syndrome)
อาการรวมทั้งกล้ามเนื้อไม่มีแรง ควบคุมกล้ามเนื้อได้น้อยลงรวมทั้งเคลื่อนไหวอย่างละเอียดไม่ได้ รีเฟล็กซ์ไขสันหลังที่แรงขึ้นโดยมีขีดเริ่มเปลี่ยน (threshold) ที่ลดลงรวมภาวะหดเกร็งกล้ามเนื้อ (spasticity), อาการกระตุกสั่น (clonus) และการตอบสนองของกล้ามเนื้อ extensor plantar ที่เรียกว่า Babinski sign
== ดูเพิ่ม ==
เซลล์ประสาทสั่งการล่าง
Upper motor neuron lesion
Lower motor neuron lesion
== เชิงอรรถ ==
== อ้างอิง ==
== แหล่งข้อมูลอื่น ==
Cerebral palsy types
ประเภทของอัมพาตสมองใหญ่
ระบบสั่งการ
เซลล์ประสาทนำออก
อันเดรียส เจ้าชายแห่งซัคเซิน-โคบวร์คและโกทา

อันเดรียส เจ้าชายแห่งซัคเซิน-โคบวร์คและโกทา (His Highness Andreas, Prince of Saxe-Coburg and Gotha) ประสูติเมื่อวันที่ 21 มีนาคม 2486 ณ ประเทศเยอรมนี เป็นพระโอรสพระองค์ใหญ่ใน ฟรีดริช-โจเซียส เจ้าชายแห่งซัคเซิน-โคบวร์คและโกทา และ เคาน์เตสวิกตอเรีย-ลูอีสแห่งโซล์มส์-เลาบัค เป็นพระนัดดาใน เจ้าชาย ดยุกแห่งซัคเซิน-โคบวร์คและโกทา เป็นพระปนัดดาใน เจ้าฟ้าชาย ดยุกแห่งซัคเซิน-โคบวร์คและโกทา ทรงสืบเชื้อสายมาจาก ราชินีนาถวิกตอเรีย จึงทรงมีสิทธิ์ในการสืบราชบัลลังก์อังกฤษ ทั้งนี้ ยังทรงเป็นพระญาติชั้นที่ 1 ใน คาร์ลที่ 16 กุสตาฟ เนื่องด้วยพระบิดาของพระองค์ เป็นพระอนุชาแท้ๆใน เจ้าหญิงซิบิลลาแห่งซัคเซิน-โคบวร์คและโกทา พระราชชนนีในสมเด็จพระราชาธิบดีคาร์ลที่ 16 กุสตาฟ
ในปี 2489 พระบิดาและพระมารดาของพระองค์ทรงตัดสินพระทัยแยกทางกัน ในปี 2492 พระองค์ได้เสด็จไปประทับ ณ นิวออร์ลีนส์ ขณะนั้นพระองค์ได้ย้ายไปประทับกับพระมารดา โดยทรงดำรงพระชนม์กับพระมารดาและสวามีคนที่ 2 ของพระมารดา คือ ริชาร์ด วิตต์ พระองค์ทรงดำรงพระยศ เจ้าชายรัชทายาทแห่งซัคเซิน-โคบวร์คและโกทา เมื่อวันที่ 6 มีนาคม 2497 ในปี 2508 ทรงรัชราชการทหาร จนถึงปี 2511 พระองค์ทรงกลายเป็น เจ้าชายแห่งซัคเซิน-โคบวร์คและโกทา เมื่อวันที่ 23 มกราคม 2541 ภายหลังการสิ้นพระชนม์ชองพระบิดา ทั้งนี้ พระองค์ทรงเป็นพระบิดาทูลหัวให้กับ เจ้าฟ้าหญิงดัชเชสแห่งเฮลซิงลันด์และเยสตริคลันด์
== เสกสมรส ==
อันเดรียส เจ้าชายแห่งซัคเซิน-โคบวร์คและโกทา ทรงเสกสมรสกับ คาริน เดเบลิน เมื่อวันที่ 31 กรกฎาคม 2514 ในฮัมบวร์ค ซึ่งการเสกสมรสดังกล่าวนั้น พระชายาจะมิได้รับพระอิสริยยศใดๆ เนื่องจากเป็นการเสกสมรสที่ต่างฐานันดร ถึงกระนั้น พระบุตรมี่ประสูติมา สามารถดำรงพระยศและสืบทอดตำแหน่งใดๆก็ตามได้ ทั้ง 2 มีพระบุตร 3 พระองค์คือ
เจ้าหญิงสเตฟานี
เจ้าชายรัชทายาทแห่งซัคเซิน-โคบวร์คและโกทา
เจ้าชายอเล็กซานเดอร์
ในปี 2539 พระชายาของพระองค์ได้รับการอนุญาตให้ดำรงสถานะ เจ้าหญิงรัชทายาทแห่งซัคเซิน-โคบวร์คและโกทา พระชายา ได้ พร้อมฐานันดร ไฮเนส และในปี 2541 รับการสถานาเป็น เจ้าหญิงพระชายาในเจ้าชายพระประมุขแห่งซัคเซิน-โคบวร์คและโกทา ปัจจุบัน พระองค์ พระชายา และพระบุตร ประทับในพระตำหนักที่โคบวร์ค ทั้งยังมีปราสาทในออสเตรีย พระองค์ทรงมีธุรกิจ โดยทรงเป็นเจ้าของอสังหาริมทรัพย์ เจ้าของที่ดิน ทั้งยังทรงเปิดฟาร์มป่าไม้ที่ถูกต้องตามกฎหมาย ในเดือนเมษายน ปี 2554
== เครื่องราชอิสริยาภรณ์ ==
House of Saxe-Coburg and Gotha: Co-Sovereign Knight Grand Cross of the Ducal Saxe-Coburg and Gotha House Order
Recipient of the 70th Birthday Badge Medal of King Carl XVI Gustaf (30 April 2016)
== อ้างอิง ==
เจ้าชายแห่งซัคเซิน-โคบวร์คและโกทา
เจ้าชายเยอรมัน
ราชวงศ์ซัคเซิน-โคบวร์คและโกทา
ชาวเยอรมัน
ทิวยาวทาน

ทิวยาวทาน เป็นคัมภีร์ภาษาสันสกฤตที่รวบรวมเรื่องราวชีวประวัติอันเป็นแบบอย่างที่ดีของพุทธศาสนิกชนที่เกิดขึ้นในอินเดีย จำนวน 38 เรื่อง ซึ่งเป็นเรื่องขนาดใหญ่และประกอบด้วยรายละเอียดของเรื่องอย่างมาก ตำนานของบุคคลหรือนักบวชเหล่านี้มีอยู่จริงแต่มีการแต่งเติมเหตุการณ์ให้น่าตื่นเต้นเร้าใจ แก่นสำคัญของเรื่องเกี่ยวกับหลักธรรม เรื่องกรรม การให้ในทางศาสนา และโดยเฉพาะอย่างยิ่งการแสดงถึงพลังแห่งความศรัทธาเลื่อมใส
ทิวยาวทานเป็นหนึ่งในคัมภีร์พระพุทธศาสนาภาษาสันสกฤตประเภทอวทานในยุคเริ่มต้น ไม่ทราบผู้แต่ง คัมภีร์อาจเก่าถึงราวคริสต์ศตวรรษที่ 2 แต่เนื้อเรื่องมีเรื่องราวเก่ากว่านั้น รวบรวมเสร็จไม่น่าจะเกินคริสต์ศตวรรษที่ 4 มีบางส่วนน่าจะเรียบเรียงราว 200 ปีก่อนคริสตกาล เรียบเรียงเสร็จราวคริสต์ศตวรรษที่ 6 และอาจเป็นคัมภีร์พุทธศาสนาเล่มแรก ๆ ที่มีการบันทึก
==รูปแบบ==
การจัดวางคัมภีร์นั้นไม่มีความเชื่อมต่อกัน ส่วนที่ประพันธ์ด้วยร้อยแก้วประพันธ์ด้วยภาษาสันสกฤตมาตรฐาน ส่วนร้อยกรองประพันธ์ด้วยภาษาสันสกฤตผสม รูปแบบประพันธ์แบบจัมปู คือเป็นร้อยกรองที่มีคาถาแทรกผสมอยู่ การใช้ภาษาในอวทานในแต่ละเรื่องเขียนอย่างเรียบง่าย ตรงไปตรงมา ยังมีส่วนที่ใช้ภาษาอย่างประณีตพรรณนา มีการเปรียบเทียบให้ผู้อ่านเห็นภาพ ปรากฏทั้งศัพทาลังการและอรรถาลังการ
เนื้อหาโดยรวมแบ่งเป็น 3 กลุ่ม คือ เรื่องในอดีตชาติของพระพุทธเจ้า เรื่องของสาวกและผู้เลื่อมใสในพระพุทธศาสนา และสูตร พระธรรมเทศนาที่แสดงแก่บุคคลต่าง ๆ โดยเนื้อหาข้างต้นเป็นแนวคิดทั้งแบบเถรวาทและมหายาน
==การแปล==
ผู้ตั้งชื่อ ทิวยาวทาน คือ เออแฌน บูร์นุฟ (Eugène Burnouf) เป็นคำศัพท์ภาษาสันสกฤตที่เกิดจากคำประสมหรือสมาสของคำ 2 คำ คือ ทิวย + อวทาน มีความหมายว่า อวทานอันเป็นทิพย์ อวทานอันยอดเยี่ยม ส่วนคำว่า อวทานนั้น หมายถึง การกระทำอันสูงส่ง การกระทำที่กล้าหาญ การกระทำที่ยิ่งใหญ่ การกระทำที่มีชื่อเสียงหรือการบรรลุผลสำเร็จอันยิ่งใหญ่
บูร์นุฟได้แปลอวทานหลายเรื่องเป็นภาษาฝรั่งเศส โดยใช้ฐานข้อมูลจากต้นฉบับสำเนาตัวเขียน 2 ฉบับ คือ ฉบับที่ Mr. Hodgson พบที่ประเทศเนปาลซึ่งเป็นภาษาเนวารี และอีกฉบับหนึ่ง เขาได้จากที่อื่น ๆ ต่อมาปี ค.ศ. 1886 อี.บี. โคเวลล์ (E.B. Cowell) กับอาร์.เอ. นีล (R.A. Neil) ได้ร่วมกันจัดทำคัมภีร์ฉบับอักษรโรมัน จัดพิมพ์เผยแพร่โดยมหาวิทยาลัยเคมบริดจ์ โดยอาศัยข้อมูลสำเนาจากฉบับต่าง ๆ  ต่อมาในปี ค.ศ. 1959 พี.แอล. ไวทยา (P.L. Vaidya) ได้จัดทำคัมภีร์เป็นฉบับอักษรเทวนาครี จัดพิมพ์เผยแพร่โดยสถาบันมิถิลา (The Mithila Institute) เป็นฉบับแก้ไขและเพิ่มเติมจากฉบับของ อี.บี. โคเวลล์ กับอาร์.เอ. นีล
==รายชื่อเรื่อง==
==อ้างอิง==
==แหล่งข้อมูลอื่น==
The Divyâvadâna: a collection of early Buddhist legends by E. B. Cowell (English transliteration)
Divyavadana  (1959) by  P. L. Vaidya (Sanskrit)
คัมภีร์ของศาสนาพุทธ
วรรณพงษ์ คชรักษ์

พันตำรวจโท วรรณพงษ์ คชรักษ์ เลขาธิการศูนย์อำนวยการบริหารจังหวัดชายแดนภาคใต้ อดีตอธิบดีกรมพินิจและคุ้มครองเด็กและเยาวชน อดีตผู้อำนวยการสถาบันนิติวิทยาศาสตร์ อดีตรองผู้อำนวยการสถาบันนิติวิทยาศาสตร์ อดีตรองอธิบดีกรมสอบสวนคดีพิเศษ
== ประวัติ ==
พันตำรวจโท วรรณพงษ์ คชรักษ์ เกิดเมื่อวันที่ 11 มีนาคม พ.ศ. 2511 เป็นบุตรชายของ พลตำรวจโท วรรณรัตน์ คชรักษ์ อดีตผู้บัญชาการตำรวจนครบาล
สมรสกับ นางอินทิรา คชรักษ์ มีบุตรชาย 1 คน ชื่อ ด.ช.วรรณวุฒิ คชรักษ์
== การศึกษา ==
วรรณพงษ์ คชรักษ์ จบการศึกษาจากโรงเรียนสามเสนวิทยาลัย จบโรงเรียนเตรียมทหาร รุ่นที่ 27 โรงเรียนนายร้อยตำรวจ รุ่นที่ 43 และรัฐประศาสนศาสตร์มหาบัณฑิต จุฬาลงกรณ์มหาวิทยาลัย
== การทำงาน ==
สำนักงานตำรวจแห่งชาติ
พ.ศ. 2538 - สารวัตรแผนก 3 กองกำกับการ 5 กองบังคับการปราบปราม
พ.ศ. 2544 - รองผู้กำกับการ 3 กองบังคับการปราบปราม
กรมสอบสวนคดีพิเศษ
พ.ศ. 2551 - ผู้เชี่ยวชาญเฉพาะด้านคดีพิเศษ
พ.ศ. 2553 - ผู้บัญชาการสำนักเทคโนโลยีและสารสนเทศ
พ.ศ. 2554 - ผู้บัญชาการสำนักคดีการเงินการธนาคาร
พ.ศ. 2556 - รองอธิบดีกรมสอบสวนคดีพิเศษ
สถาบันนิติวิทยาศาสตร์
พ.ศ. 2558 - รองผู้อำนวยการสถาบันนิติวิทยาศาสตร์
พ.ศ. 2561 - ผู้อำนวยการสถาบันนิติวิทยาศาสตร์
กรมพินิจและคุ้มครองเด็กและเยาวชน
พ.ศ. 2563 - อธิบดีกรมพินิจและคุ้มครองเด็กและเยาวชน
ศูนย์อำนวยการบริหารจังหวัดชายแดนภาคใต้
พ.ศ. 2566 - เลขาธิการศูนย์อำนวยการบริหารจังหวัดชายแดนภาคใต้
== เครื่องราชอิสริยาภรณ์ ==
== อ้างอิง ==
ตำรวจชาวไทย
บุคคลจากโรงเรียนนายร้อยตำรวจ
ข้าราชการพลเรือนชาวไทย
บุคคลจากโรงเรียนเตรียมทหาร
บุคคลจากโรงเรียนนายร้อยตำรวจ
นิสิตเก่าคณะรัฐศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ จ.ภ.
ผู้ได้รับเหรียญจักรพรรดิมาลา
เจ้าชายอาเดรียนแห่งซัคเซิน-โคบวร์คและโกทา

เจ้าชายอาเดรียนแห่งซัคเซิน-โคบวร์คและโกทา (His Highness Prince Adrian of Saxe-Coburg and Gotha) ประสูติเมื่อวันที่ 18 ตุลาคม 2498 ณ ประเทศเยอรมนี เป็นพระโอรสพระองค์เล็กใน ฟรีดริช-โจเซียส เจ้าชายแห่งซัคเซิน-โคบวร์คและโกทา และ ดีนีซี เฮนเรียตตา เด โมริทซ์ เป็นพระอนุชาต่างพระชนนีใน อันเดรียส เจ้าชายแห่งซัคเซิน-โคบวร์คและโกทา เป็นพระนัดดาใน เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา เป็นพระปนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา ทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทรงมีสิทธิ์ในการสืบราชบัลลังก์อังกฤษ ทั้งนี้ ยังทรงเป็นพระญาติชั้นที่ 1 ใน สมเด็จพระราชาธิบดีคาร์ลที่ 16 กุสตาฟแห่งสวีเดน เนื่องด้วยพระบิดาของพระองค์ เป็นพระอนุชาแท้ๆใน เจ้าหญิงซิบิลลาแห่งซัคเซิน-โคบวร์คและโกทา พระราชชนนีในสมเด็จพระราชาธิบดีคาร์ลที่ 16 กุสตาฟ โดยขณะมีพระชนม์ชีพ ทรงอยู่ในลำดับที่ 4 ในการสืบอดตำแหน่ง เจ้าชายแห่งซัคเซิน-โคบวร์คและโกทา
== เสกสมรส ==
เจ้าชายอาเดรียนแห่งซัคเซิน-โคบวร์คและโกทา ได้ย้ายไปประทับในสวิตเซอร์แลนด์ ตั้งแต่ปลายปี 2518 และเสกสมรสครั้งแรกกับ เลอา ลินด์เคอวีช เมื่อวันที่ 18 ตุลาคม 2527 และในวันที่ 20 ตุลาคมนั้น มีพิธีทางศาสนา มีพระโอรส 2 พระองค์ คือ
gจ้าชายไซโมน
เจ้าชายดาเนียล
ทั้ง 2 หย่าร้างกันในปี 2536 ต่อมาทรงเสกสมรสครั้งที่ง 2 กับ เกอร์ทัต ไครน์ เมื่อวันที่ 11 กรกฎาคม 2540 ไม่มีพระบุตร เจ้าชายอาเดรียนแห่งซัคเซิน-โคบวร์คและโกทา สิ้นพระชนม์ลงเมื่อวันที่ 30 สิงหาคม 2554 สิริพระชันษา 55 ปี
== อ้างอิง ==
Almanach de Gotha
House of Saxe-Coburg and Gotha
เจ้าชายแห่งซัคเซิน-โคบวร์คและโกทา
เจ้าชายเยอรมัน
ราชวงศ์ซัคเซิน-โคบวร์คและโกทา
ชาวเยอรมัน
คณะรัฐมนตรีญี่ปุ่น คณะที่ 79

คณะรัฐมนตรี คณะที่ 79 ญี่ปุ่น เริ่มตั้งแต่วันที่ 9 สิงหาคม ค.ศ. 1993 จนถึงวันที่ 28 เมษายน ค.ศ. 1994 ภายใต้การปกครองของนายกรัฐมนตรีญี่ปุ่นที่ชื่อโมริฮิโระ โฮโซกาวะ สังกัดพรรคเสรีประชาธิปไตย ซึ่งเกิดขึ้นภายหลังจากการเลือกตั้งสมาชิกสภาผู้แทนราษฎร ค.ศ. 1993 โดยมีพรรคร่วมรัฐบาลถึง 6 พรรค ได้แก่ พรรคสังคมนิยมญี่ปุ่น , พรรคสังคมประชาธิปไตย , พรรคญี่ปุ่นใหม่ , พรรคซะกิซาเกะใหม่ , พรรคโคเม และพรรคฟื้นฟูญี่ปุ่น
== ผลการลงมติเลือกนายกรัฐมนตรี ==
== รายชื่อคณะรัฐมนตรี ==
== อ้างอิง ==
== แหล่งข้อมูลอื่น ==
List of Ministers at the Kantei: Hosokawa Cabinet 
คณะรัฐมนตรีญี่ปุ่น
ลีซา มาร์ตินเน็ค

ลีซา มาร์ตินเน็ค (Lisa Martinnek) (เกิดเมื่อวันที่ 11 กุมภาพันธ์ ค.ศ. 1972 – เสียชีวิตเมื่อวันที่ 28 มิถุนายน ค.ศ. 2019) เป็นนักแสดงจากประเทศเยอรมนี ลีซา มาร์ตินเน็ค แสดงภาพยนตร์มากถึง 80 เรื่อง ทั้งภาพยนตร์และละครโทรทัศน์ ซึ่งได้ผลิต ตั้งแต่ปี ค.ศ. 1993 ส่วนมากเป็นละครโทรทัศน์ในประเทศเยอรมนี ลีซา มาร์ตินเน็คเสียชีวิตจากอุบัติเหตุการว่ายน้ำ ในประเทศอิตาลี
== อ้างอิง ==
== แหล่งข้อมูลอื่น ==
Official website 
Literature by and about Lisa Martinek in the German National Library catalogue
บุคคลที่เกิดในปี พ.ศ. 2515
บุคคลที่เสียชีวิตในปี พ.ศ. 2562
นักแสดงเยอรมัน
ฟรานติเช็ก ชูบา

ฟรานติเช็ก ชูบา (เกิดเมื่อวันที่ 23 มิถุนายน ค.ศ. 1936 – เสียชีวิตเมื่อวันที่ 28 มิถุนายน ค.ศ. 2019) เป็นนักการเมืองจากประเทศเช็กเกีย และเคยดำรงตำแหน่งวุฒิสภาประเทศเช็กเกีย สังกัดพรรคสิทธิพลเมือง ตั้งแต่วันที่ 18 ตุลาคม ค.ศ. 2014 จนถึงวันที่ 28 มิถุนายน ค.ศ. 2019
== อ้างอิง ==
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2479
คาราแลมโบส โคลิดิส

คาราแลมโบส โคลิดิส (Χαράλαμπος Χολίδης; เกิดเมื่อวันที่ 1 ตุลาคม ค.ศ. 1956 – เสียชีวิตเมื่อวันที่ 26 มิถุนายน ค.ศ. 2019) เป็นนักมวยปล้ำจากประเทศกรีซ เคยเข้าร่วมการแข่งขัน1976 Summer Olympics, โอลิมปิกฤดูร้อน 1980, โอลิมปิกฤดูร้อน 1984 ซึ่งได้รับเหรียญทองแดง จากการแข่งขันมวยปล้ำประเภทแบนตั้มเวท และโอลิมปิกฤดูร้อน 1988 ได้รับเหรียญทองแดงจากการแข่งขันมวยปล้ำประเภทแบนตั้มเวท คาราแลมโบส โคลิดิส เกิดที่สาธารณรัฐสังคมนิยมโซเวียตคาซัค และเสียชีวิตที่เมืองเอเธนส์
== อ้างอิง ==
== แหล่งข้อมูลอื่น ==
Charalambos Cholidis at United World Wrestling
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2499
ดอน สโตรม

ดอนัลด์ เอ. สโตรม หรือรู้จักกันในชื่อ ดอน สโตรม (เกิดเมื่อวันที่ 27 มิถุนายน ค.ศ. 1932 &#x2013; เสียชีวิตเมื่อวันที่ 31 มกราคม ค.ศ. 2019) เป็นนักการเมืองจากสหรัฐอเมริกา ดอน สโตรมเกิดที่เมือง ฮอสเมอร์ และเติบโตที่รัฐวิสคอนซิน ก่อนที่ดอน สโตรม จะเป็นนักการเมือง ดอน สโตรมได้เป็นผู้อำนวยการบริหารการฟื้นฟูสุขภาพจิต (Mental Health Rehabilitation) และอาศัยอยู่ที่เมืองอีดินา รัฐมินนิโซตา และเป็นวุฒิสภารัฐมินนิโซตา ตั้งแต่ปี ค.ศ. 1983 จนถึงปี ค.ศ. 1991 สังกัดพรรคริพับลิกัน ซึ่งขณะที่เป็นวุฒิสภานั้น ดอน สโตรมก็ดำรงตำแหน่งเป็นประธานกรรมาธิการด้านสาธารณูปโภครัฐมินนิโซตา
== อ้างอิง ==
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2475
มาร์ก เออร์แมน

มาร์ก อาร์โนลด์ เออร์แมน (เกิดเมื่อวันที่ 24 พฤศจิกายน ค.ศ. 1952 ที่เมืองเดอะบร็องซ์ รัฐนิวยอร์ก – เสียชีวิตเมื่อวันที่ 12 มกราคม ค.ศ. 2019 ที่เมืองเนวาร์ค รัฐนิวเจอร์ซีย์) เป็นนักบริหารภาพยนตร์, ผู้ผลิตและผู้จำหน่ายภาพยนตร์จากสหรัฐอเมริกา ในขณะที่มาร์ค เออร์แมนมีชีวิต จะอาศัยอยู่ที่เมืองมอนต์แคลร์ รัฐนิวเจอร์ซีย์
== อ้างอิง ==
บุคคลจากเดอะบร็องซ์
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2495
ติโรง อะโบห์

ติโรง อะโบห์ (เสียชีวิตเมื่อวันที่ 21 พฤษภาคม ค.ศ. 2019) เป็นนักการเมืองจากประเทศอินเดีย ในรัฐอรุณาจัลประเทศ อะโบห์ ได้รับการเลือกตั้งจากเมืองขุนซาตะวันตก ในปี ค.ศ. 2014 สังกัดพรรคประชาชนแห่งชาติ โดยเข้ารับตำแหน่งอย่างเป็นทางการเมื่อวันที่ 17 พฤษภาคม ค.ศ. 2014 จนกระทั่งเสียชีวิตวันที่ 21 พฤษภาคม ค.ศ. 2019 จากการลอบสังหารโดยกลุ่มก่อการร้ายในพื้นที่โบกาปานี จังหวัดติรัป
== อ้างอิง ==
== แหล่งข้อมูลอื่น ==
Tirong Aboh profile
MyNeta Profile
Janpratinidhi Profile 
บุคคลที่เสียชีวิตในปี พ.ศ. 2562
โทมัส เอ. อเบอร์ครอมบี

โทมัส อลัน อเบอร์ครอมบี (Thomas A. Abercrombie) (เกิดเมื่อวันที่ 22 มกราคม ค.ศ. 1951  เป็นนักเขียนและรองศาสตราจารย์เชี่ยวชาญด้านมานุษยวิทยาชาวอเมริกัน ซึ่งทำงานอยู่ในมหาวิทยาลัยนิวยอร์ก
โทมัส อเบอร์คอรมบี มีผลงานที่เขียนหนังสือที่มีชื่อเสียงอย่าง Pathways of Memory and Power  (เส้นทางของหน่วยความจำและพลังงาน) ซึ่งเป็นหนังสือเกี่ยวกับก้ารค้านพบกลุ่มชาติพันธุ์ และประวัติศาสตร์ของเทือกเขาแอนดีส
== หนังสือที่เขียน ==
Abercrombie, Thomas A. (2009). Una vida disfrazada en el Potosí y La Plata colonial: Antonio-nacido-María Yta ante la Audiencia de Charcas. Anuario de Estudios Bolivianos, Archivísticos y Bibliográficos.
== อ้างอิง ==
== แหล่งข้อมูลอื่น ==
NYU profile
นักมานุษยวิทยาชาวอเมริกัน
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2494
รอย ครัตเตนเดน

รอย ครัตเตนเดน (เกิดเมื่อวันที่ 18 กุมภาพันธ์ ค.ศ. 1925 &#x2013; เสียชีวิตเมื่อวันที่ 3 มิถุนายน ค.ศ. 2019) เป็นนักกระโดดไกลจากสหราชอาณาจักร เคยเข้าร่วมการแข่งขันโอลิมปิกฤดูร้อน 1956 เกิดที่เมืองไบรตัน รอย ครัตเตนเดนเป็นตัวแทนของประเทศอังกฤษในการแข่งขันกระโดดไกลในการแข่งขันกีฬาเครือจักรภพในปี ค.ศ. 1958 โดยได้อันดับที่ 5 ของการแข่งขัน
== อ้างอิง ==
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2468
แร็วส์

แร็วส์ (Reus) เป็นเมืองในจังหวัดตาร์ราโกนาในแคว้นกาตาลุญญาของประเทศสเปน ตั้งอยู่บนที่ราบชายฝั่งทะเลทางตะวันตกเฉียงเหนือของเมืองตาร์ราโกนา จากการสำมะโนประชากร ค.ศ. 2018 มีประชากรทั้งหมด 103,477 คน แร็วส์ได้รับสถานะของเมืองในคริสต์ทศวรรษ 1840 พิพิธภัณฑ์เทศบาล (พิพิธภัณฑ์ปริม-รุลย์) ซึ่งรวบรวมหลักฐานยุคก่อนประวัติศาสตร์ แร็วส์เป็นบ้านเกิดของสถาปนิกอันโตนี เกาดี แร็วส์เป็นที่ตั้งของอุตสาหกรรมสิ่งทอที่สำคัญและตำแหน่งของมันอยู่ในใจกลางของเขตปลูกไวน์ที่มีการกล่าวถึงว่าเป็นเขตการค้าขนาดใหญ่สำหรับไวน์ฝรั่งเศสปลอม มะกอกและเฮเซลนัตยังปลูกในพื้นที่ การเลี้ยงปศุสัตว์มีความสำคัญ มะกอกและเฮเซลนัตยังปลูกในพื้นที่ และการเลี้ยงปศุสัตว์มีความสำคัญ
== อ้างอิง ==
เมืองในแคว้นกาตาลุญญา
เอียน คราฟต์

เอียน คราฟต์ (เกิดเมื่อวันที่ 11 กรกฎาคม ค.ศ. 1937 – เสียชีวิตเมื่อวันที่ 3 มิถุนายน ค.ศ. 2019) เป็นนักฟิสิกส์และผู้บุกเบิกการรักษาภาวะเจริญพันธุ์จากประเทศอังกฤษ เอียน คราฟ์เป็นผู้คิดค้นการทดสอบฝาแฝดในหลอด เอียน คราฟต์ เสียชีวิตเมื่อวันที่ 3 มิถุนายน ค.ศ. 2019 ด้วยวัย 81 ปี
== อ้างอิง ==
== แหล่งข้อมูลอื่น ==
"Death of IVF Pioneer - Ian Craft 1937-2019". focusonreproduction.eu. Retrieved 2019-06-09.
"IVF.net - Prof Ian Craft passed away yesterday - IVF News". ivf.net. Retrieved 2019-06-09.
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2480
กาย ฟร็องซัว

กาย ฟร็องซัว (Guy François) (เกิดเมื่อวันที่ 18 กันยายน ค.ศ. 1947 ที่ประเทศเฮติ – เสียชีวิตเมื่อวันที่ 3 มิถุนายน ค.ศ. 2019) เป็นนักฟุตบอลจากประเทศเฮติ ในตำแหน่งกองกลาง กาย ฟร็องซัวเป็นผู้แข่งขันฟุตบอลทีมชาติเฮติ ในฟุตบอลโลก 1974
== อ้างอิง ==
== แหล่งข้อมูลอื่น ==
FIFA profile 
ผู้เล่นในฟุตบอลโลก 1974
กองกลางฟุตบอล
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2490
อีวานเกลินา การ์เซีย พรินซ์

อีวานเกลินา การ์เซีย พรินซ์  (Evangelina García Prince) (เกิดเมื่อวันที่ 30 กันยายน ค.ศ. 1934 – เสียชีวิตเมื่อวันที่ 3 มิถุนายน ค.ศ. 2019) เป็นนักกิจกรรมเคลื่อนไหวด้านสิทธิสตรี, นักการเมือง และนักวิชาการจากประเทศเวเนซูเอลา อีวานเกลินา การ์เซียดำรงตำแหน่งเป็นวุฒิสภา และเป็นประธานสมาชิกคณะกรรมการเพื่อการปฏิรูปรัฐ หรือ Comisión para la Reforma del Estado (COPRE)
== อ้างอิง ==
นักการเมืองเวเนซุเอลา
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2477
หลุยซ์ เปาลู คอนด์

หลุยซ์ เปาลู คอนด์ (เกิดเมื่อวันที่ 6 สิงหาคม ค.ศ. 1934 – เสียชีวิตเมื่อวันที่ 21 กรกฎาคม ค.ศ. 2015) เป็นนักการเมืองจากประเทศบราซิล และเป็นสถาปนิก หลุยส์ เปาลู คอนต์ดำรงตำแหน่งรองผู้ว่าการรัฐรีโอเดจาเนโร ตั้งแต่ปี ค.ศ. 2003 จนถึงปี ค.ศ. 2007 ซึ่งก่อนหน้านี้ดำรงตำแหน่งเป็นผู้ว่าการเมืองรีโอเดจาเนโร ตั้งแต่ปี ค.ศ. 1997 จนถึงปี ค.ศ. 2001 สังกัดพรรคแนวเสรีนิยม
== อ้างอิง ==
นายกเทศมนตรีเมืองรีโอเดจาเนโร
สถาปนิกชาวบราซิล
บุคคลที่เสียชีวิตในปี พ.ศ. 2558
บุคคลที่เกิดในปี พ.ศ. 2477
เคาน์เตสวิคโทรีอา-ลูอีเซอแห่งซ็อลมส์-บารูท

เคาน์เตสวิคโทรีอา-ลูอีเซอแห่งซ็อลมส์-บารูท (Countess Viktoria-Luise of Solms-Baruth) เกิดเมื่อวันที่ 13 มีนาคม 2464 ณ ประเทศเยอรมนี เป็นพระธิดาใน เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซินเนอร์บอร์-กลึคส์บวร์ค กับ เคานต์ฮันส์แห่งซ็อลมส์-บารูท
== เสกสมรส ==
เคาน์เตสวิคโทรีอา-ลูอีเซอแห่งซ็อลมส์-บารูท ได้เสกสมรสกับ ฟรีดริช-โจเซีย เจ้าชายแห่งซัคเซิน-โคบวร์คและโกทา พระราชปนัดดาใน สมเด็จพระราชินีนาถวิกตอเรีย และเป็นพระญาติของเธอเอง เมื่อวันที่ 25 มกราคม 2485 มีพระโอรส 1 พระองค์คือ
อันเดรียส เจ้าชายแห่งซัคเซิน-โคบวร์คและโกทา
ก่อนจะหย่ากันเมื่อวันที่ 19 กันยายน 2489 เธอและพระโอรสได้ไปประทับในนิวออร์ลีนส์ ซึ่งทำให้เธอพบสวามีในอนาคตคือ ริชาร์ด วิตต์ ก่อนจะสมรสกันในวันที่ 6 พฤศจิกายน 2490 และมีพิธีทางศาสนาเมื่อวันที่ 14 กุมภาพันธ์ 2491 มีธิดา 1 คนคือ
วิคโทรีอา อัสตริด วิตต์
เคาน์เตสวิคโทรีอา-ลูอีเซอแห่งซ็อลมส์-บารูท เสียชีวิตลงเมื่อวันที่ 1 มีนาคม 2546 สิริอายุ 81 ปี ก่อนจะถึงวันเกิดปีที่ 82 เพียง 12 วัน
== อ้างอิง ==
Victoria Louise Frederica Caroline Matildhe Gräfin zu Solms-Baruth profile, thepeerage.com; accessed 15 April 2014.
Profile, Gräfin Viktoria-Luise zu Solms-Baruth, genealogics.org; accessed 15 April 2014.
เจ้าหญิงแห่งซัคเซิน-โคบวร์คและโกทา
เจ้าหญิงเยอรมัน
ราชวงศ์ซัคเซิน-โคบวร์คและโกทา
ชาวเยอรมัน
กู๊ดลัก โจนาธาน

กู๊ดลัก โจนาธาน GCFR GCON (เกิด 20 พฤศจิกายน 1957) เป็นนักการเมืองชาวไนจีเรีย ดำรงตำแหน่งเป็นประธานาธิบดีไนจีเรีย ระหว่างปี 2010 ถึงปี 2015 ก่อนหน้านั้นเขาทำหน้าที่เป็นรองประธานาธิบดีแห่งไนจีเรีย เมื่อปี 2007 ถึงปี 2010 และเป็นผู้ว่าการรัฐเบลซา เมื่อปี 2005 ถึงปี 2007
โจนาธานแพ้การเลือกตั้งประธานาธิบดี 2015 ให้แก่มูฮัมมาดู บูฮารี
== อ้างอิง ==
บุคคลที่เกิดในปี พ.ศ. 2500
บุคคลที่ยังมีชีวิตอยู่
ประธานาธิบดีไนจีเรีย
บุคคลจากรัฐบาเยลซา
อิเซตัน

อิเซตัน  ( ไม่แสดงเมื่อวันที่ 26 มีนาคม พ.ศ. 2551 ) เป็นห้างสรรพสินค้าจากประเทศญี่ปุ่น ก่อตั้งในปี พ.ศ. 2429 (ค.ศ. 1886) เขตชิโยดะ โดย Tanji Kosuge อิเซตันมีสาขาทั่วประเทศญี่ปุ่น และ เอเชียตะวันออกเฉียงใต้รวมถึงใน จี่หนาน, กัวลาลัมเปอร์, ลังงอร์, เซี่ยงไฮ้, สิงคโปร์ และ เทียนจิน สาขาในอดีต กรุงเทพ, เกาสฺยง, ฮ่องกง, ลอนดอน และ เวียนนา
เมื่อวันที่ 1 เมษายน พ.ศ. 2551 (ค.ศ. 2008) อิเซตันและมิตสึโคชิถูกรวมกิจการภายใต้ บริษัท อิเซตันมิตสึโคชิโฮลดิ้ง จำกัด 
==สาขาในประเทศญี่ปุ่น==

สาขาชินจูกุ (สาขาเรือธง)
สาขาทาจิกาวะ
สาขาUrawa-ku, ไซตะมะ
===สาขาย่อย===
===สาขาที่ปิดกิจการในประเทศญี่ปุ่น===

สาขาKichijoji, มูซาชิโนะ (F&F Buildings) ปิดให้บริการในวันที่ 14 มีนาคม พ.ศ. 2553
สาขาฮาจิโอจิ
สาขาฟูจู
สาขามัตสึโดะ
สาขาซางามิฮาระ
สาขาโคคุระ
==สาขาในต่างประเทศ==
===สาขาในเอเชียตะวันออกเฉียงใต้===
สาขากัวลาลัมเปอร์ - (ซูเรียเคแอลซีซี,สวนที่ Mid Valley City, Lot 10 (as ISETAN The Japan Store)), สาขารัฐเซอลาโงร์ - (Mitsui Outlet Park KLIA (as Isetan Outlet Store))
(Shaw House and Centre, NEX and Tampines Mall)
===สาขาในประเทศจีน===
สาขาเซี่ยงไฮ้
สาขาเทียนจิน
สาขาเฉิงตู
===สาขาที่ปิดกิจการในต่างประเทศ===

สาขาบาร์เซโลนา ปิดให้บริการเมื่อเดือน สิงหาคม พ.ศ. 2536
สาขาจิ๊มซ้าโจ๋ย เปิดให้บริการเมื่อเดือน พฤษภาคม พ.ศ. 2516 ปิดให้บริการเมื่อปี พ.ศ. 2539
สาขาลอนดอน เปิดให้บริการเมื่อเดือน สิงหาคม พ.ศ. 2532 ปิดให้บริการเมื่อเดือน ธันวาคม พ.ศ. 2543
สาขาเวียนนา เปิดให้บริการเมื่อเดือน เมษายน พ.ศ. 2533 ปิดให้บริการเมื่อเดือน สิงหาคม พ.ศ. 2546
สาขาเกาสฺยง เปิดให้บริการเมื่อเดือน พฤศจิกายน พ.ศ.2535 ปิดให้บริการเมื่อวันที่ 31 มีนาคม พ.ศ. 2551
สาขาWestgate เปิดให้บริการเมื่อปี พ.ศ. 2556 ปิดให้บริการเมื่อวันที่ 8 มีนาคม พ.ศ. 2563
สาขาเซ็นทรัลเวิลด์เปิดให้บริการเมื่อวันที่ 8 เมษายน พ.ศ. 2535 ปิดให้บริการเมื่อวันที่ 31 สิงหาคม พ.ศ. 2563
สาขาParkway Parade เปิดให้บริการเมื่อปี พ.ศ. 2526 ปิดให้บริการเมื่อวันที่ 31 มกราคม พ.ศ. 2565
สาขาเพทาลิง จายา (1 Utama) เปิดให้บริการเมื่อปี พ.ศ. 2554 ปิดให้บริการเมื่อวันที่ 5 เมษายน พ.ศ. 2565
==อิเซตันในประเทศไทย==

ห้างสรรพสินค้าอิเซตันได้เปิดให้บริการในประเทศไทยเมื่อวันที่ 8 เมษายน พ.ศ. 2535 บริหารงานโดย บริษัท อิเซตัน (ประเทศไทย) จำกัด  สาขาแรกและสาขาเดียวตั้งอยู่ที่ศูนย์การค้า เซ็นทรัลเวิลด์ (เดิมคือ เวิลด์เทรดเซ็นเตอร์) และได้รีโนเวตครั้งใหญ่เมื่อปี พ.ศ. 2558 มีจุดเด่นที่เห็นชัดแยกจากตัวศูนย์การค้าเซ็นทรัลเวิลด์ เช่น ร้านอาหารจากญี่ปุ่นหรือร้านหนังสือคิโนะคูนิยะ อย่างไรก็ตามในวันที่ 14 มีนาคม พ.ศ. 2563 อิเซตันได้แจ้งยุติดำเนินกิจการในวันที่ 31 สิงหาคม พ.ศ. 2563 เนื่องด้วยสองสาเหตุหลักคือ บริษัทฯ ได้รับผลกระทบจากการแพร่ระบาดของโรคโควิด-19 ในประเทศไทย และจากการสิ้นสุดสัญญาเช่าพื้นที่ระหว่างอิเซตันกับเซ็นทรัลพัฒนา แต่เดิมนั้นบริษัทมีแนวคิดที่จะต่อสัญญาเพิ่มแต่ทางเซ็นทรัลพัฒนาต้องการขอคืนพื้นที่บางส่วนเพื่อพัฒนาใหม่
==อ้างอิง==
==แหล่งข้อมูลอื่น==
Thailand'''
บริษัทของญี่ปุ่น
บริษัทที่ก่อตั้งในปี พ.ศ. 2429
ห้างสรรพสินค้าในประเทศญี่ปุ่น
ห้างสรรพสินค้าในประเทศไทยในอดีต
ห้างสรรพสินค้าในประเทศมาเลเซีย
ห้างสรรพสินค้าในประเทศสิงคโปร์
อดีตบริษัทจดทะเบียนในตลาดหลักทรัพย์โตเกียว